turjo4nis/wikipedia-bn-dump-20250701 huggingface dataset:
সঞ্জীব চৌধুরী

সঞ্জীব চৌধুরী (২৫ ডিসেম্বর ১৯৬৪ – ১৯ নভেম্বর ২০০৭) ছিলেন একজন বাংলাদেশি সংগীতশিল্পী ও সাংবাদিক। তিনি বাংলা ব্যান্ডদল দলছুটের প্রতিষ্ঠাতা এবং অন্যতম প্রধান সদস্য ছিলেন। সঞ্জীব দলছুটের চারটি অ্যালবামে কাজ করার পাশাপাশি অনেক গান রচনা ও সুরারোপও করেছেন।

প্রাথমিক জীবন 
সঞ্জীব চৌধুরী ২৫ ডিসেম্বর ১৯৬৪ সালে বাংলাদেশের হবিগঞ্জ জেলার বানিয়াচং উপজেলার মাকালকান্দি গ্রামে জন্মগ্রহণ করেন। তাঁর পিতা গোপাল চৌধুরী এবং মাতা প্রভাষিনী চৌধুরী। নয় ভাই বোনের মধ্যে তিনি ছিলেন সপ্তম।

শিক্ষাজীবন 
ছোটবেলায় হবিগঞ্জ সরকারি উচ্চ বিদ্যালয়ে অষ্টম শ্রেণি পর্যন্ত পড়াশোনা করেন এবং এর পরে ঢাকার বকশী বাজার নবকুমার ইন্সটিটিউটে নবম শ্রেণিতে ভর্তি হন। এখান থেকে তিনি ১৯৭৮ সালে মাধ্যমিক পরীক্ষায় মেধা তালিকায় ১২তম স্থান অর্জন করেন। ১৯৮০ সালে তিনি ঢাকা কলেজ থেকে উচ্চ মাধ্যমিক পরীক্ষায় অংশগ্রহণ করে মেধা তালিকায় স্থান করে নেন। এরপর তিনি ঢাকা বিশ্ববিদ্যালয়ের গণিত বিভাগে ভর্তি হন; কিন্তু বিভিন্ন কারণে তা শেষ না করে গণযোগাযোগ ও সাংবাদিকতা বিষয়ে স্নাতক ও স্নাতকোত্তর সম্পন্ন করেন। তিনি বাংলাদেশ ছাত্র ইউনিয়নের কেন্দ্রীয় কমিটির সাংস্কৃতিক সম্পাদক ছিলেন।

কর্মজীবন 
তিনি একজন খ্যাতনামা সাংবাদিকও ছিলেন। বাংলাদেশের শীর্ষস্থানীয় সংবাদপত্র আজকের কাগজ, ভোরের কাগজ ও যায়যায়দিনে কাজ করেন।  তিনি হুসেইন মোহাম্মদ এরশাদের স্বৈরাচারী শাসনের বিরুদ্ধে আন্দোলনের একজন কর্মী ছিলেন।

ডিস্কোগ্রাফি

ব্যান্ড

দলছুট

একক

মৃত্যু
সঞ্জীব চৌধুরী বাইল্যাটারাল সেরিব্রাল স্কিমিক স্ট্রোকে আক্রান্ত হয়েছিলেন। নভেম্বর ১৫, ২০০৭ সালে আকস্মিকভাবে অসুস্থ বোধ করার কারণে তাঁকে ঢাকার অ্যাপোলো হাসপাতালে চিকিৎসার জন্য নেয়া হয়। তিন দিন পর নভেম্বর ১৯ তারিখে আইসিইউ শাখায় সঞ্জীব চৌধুরী মৃত্যুবরণ করেন।

অনার্স 

তার মৃত্যুর পর ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ অসামান্য শিক্ষায় ফলাফল করা শিক্ষার্থীদের জন্য সঞ্জীব চৌধুরী বৃত্তি নামে একটি বৃত্তি কার্যক্রম শুরু করে।

দলছুট এর ৫তম অ্যালবাম টুকরো কথা প্রকাশিত হয় ১৯ নভেম্বর ২০০৮ যেখানে শুধু ১ গান টুকরো কথা বাপ্পা মজুমদার এর কণ্ঠে। দলছুট ও সোল্‌স এর একটি অ্যালবাম কিংবদন্তি প্রকাশিত হয় ২৫ ডিসেম্বর ২০০৮ যেখানে ৩ গান তিনজন, তিনজন ২, ওচিন ব্রিক্কো বাপ্পা মজুমদার এর কণ্ঠে এবং ৩ গান জল কুমারী, বিপন্নো নোগোর, পোরে সিগারেট পার্থ বড়ুয়া এর কণ্ঠে আর এবং কিংবদন্তি সঞ্জীব চৌধুরীর কণ্ঠে। দলছুট এর ৭তম অ্যালবাম সঞ্জীব প্রকাশিত হয় ২০ এপ্রিল ২০২৪ যেখানে ১১ গান সঞ্জীব চৌধুরী, তুমি যাও, গানের শুরুটা, তুমি আছো নাকি, মন কারিগর, শূন্য লাগে, দুটো মানুষ, মেঘ জমেছে, তার ছায়ায়, প্রবঞ্চনা, মন দাবাড়ু বাপ্পা মজুমদার এর কণ্ঠে।

তথ্যসূত্র

বহিঃসংযোগ 

১৯৬৪-এ জন্ম
২০০৭-এ মৃত্যু
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী সাংবাদিক
হবিগঞ্জ জেলার ব্যক্তি
বাঙালি সঙ্গীতশিল্পী
২০শ শতাব্দীর সাংবাদিক
২১শ শতাব্দীর বাংলাদেশী সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
ঢাকা বিশ্ববিদ্যালয়ের প্রাক্তন শিক্ষার্থী
সুনামগঞ্জ

সুনামগঞ্জ বাংলাদেশের উত্তরাঞ্চলের সিলেট বিভাগের একটি শহর। প্রশাসনিকভাবে শহরটি সুনামগঞ্জ জেলা এবং সুনামগঞ্জ সদর উপজেলার সদর। এটি সুনামগঞ্জ জেলার সবচেয়ে বড় এবং প্রধান শহর। সুরমা নদীর পাড়ে সুনামগঞ্জ শহর অবস্থিত। সুনামগঞ্জ শহরের সবচেয়ে নিকটবর্তী আন্তর্জাতিক বিমানবন্দর হলো ওসমানী আন্তর্জাতিক বিমানবন্দর। বিভাগীয় শহর সিলেট থেকে সুনামগঞ্জ শহরের দূরত্ব ৫১কি.মি.।

জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী সুনামগঞ্জ শহরের মোট জনসংখ্যা ৭০,১২৬ জন যার মধ্যে ৩৫,৯১৫  জন পুরুষ এবং ৩৪,২১১ জন নারী। এ শহরের পুরুষ এবং নারী অনুপাত ১০৫:১০০।
 
ঘনত্ব - ৩৯৫০/বঃকিঃ
শিক্ষিতের হার - ১.০৭%
জনসংখ্যা বৃদ্ধির হার - ৪.৩৩%
মোট পরিবার সংখ্যা - ৯,৪৭৭
গড় পরিবারের আকার - ৯.২৪ জন

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।

প্রশাসন
১৯১৯ সালে সুনামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সুনামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪৫টি মহল্লায় বিভক্ত ।  ২০.১৭ বর্গ কি.মি. আয়তনের সুনামগঞ্জ শহরের  ১৭.৩১ বর্গ কি.মি. এলাকা  সুনামগঞ্জ পৌরসভা দ্বারা পরিচালিত হয়।

নগরচিত্র
সুনামগঞ্জ পৌর এলাকার বিভিন্ন প্রতিষ্ঠানের সংখ্যা
সাধারণ খুচরা দোকান - ১২৬৭
পাইকারী দোকান - ৯০
ক্ষুদ্র শিল্প প্রতিষ্ঠান - ৯৯
মাঝারী শিল্প প্রতিষ্ঠান - ১১৩
বড় শিল্প প্রতিষ্ঠান - ১২
বাসষ্ট্যান্ড - ১
লঞ্চ জেটি - ১
সরকারী হাসপাতাল - ৩
প্রাইভেট হাসপাতাল - ৩
প্রাইভেট ক্লিনিক - ৪
ডায়াবেটিক সেন্টার -১
মাতৃমঙ্গল কেন্দ্র - ১
পশু হাসপাতাল - ১
প্রাইমারীস্কুল - ১৯
পৌর:প্রাই:স্কুল - ৭
ভকেশনাল ট্রেনিং - ১
পিটিআই - ১
মাদ্রাসা - ৮
মাধ্য: বিদ্যালয় - ৬
কলেজ - ৪
ব্যাংক - ১৫
মসজিদ - ৭৩
মন্দির - ৬
গির্জা - ১
কবরস্থান - ৮
শ্মশান - ১
শিশু সদন - ১
অডিটরিয়াম - ১
পাবলিক লাইব্রেরী - ২
জাদুঘর - ২
স্টেডিয়াম - ২
ঈদগাহ - ৮
মাছ প্রক্রিয়াজাত কেন্দ্র- ১
স’মিল - ১০
ময়দা মিল- ১
রাইস মিল - ৬
বেকারী - ৩
স্টোন ক্রাশার - ২
ল্যান্ডফিল - ১
পাকা ইমারত - ৩০%
আধা পাকা - ৬৫%
কাঁচাগৃহ - ৫%

শিক্ষা ব্যবস্থা
সুনামগঞ্জ শহরের স্বাক্ষরতার হার হলো শতকরা ৫৫.৩৫ ভাগ।

উল্লেখযোগ্য ব্যক্তি
হাছন রাজা

তথ্যসূত্র

বাংলাদেশের শহর
সিলেট বিভাগের জনবহুল স্থান
আলোকভিত্তিক অক্ষর শনাক্তকরণ

আলোকভিত্তিক অক্ষর শনাক্তকরণ হাতে লেখা বা টাইপযন্ত্রে টাইপকৃত লেখার ছবিকে (সাধারণত স্ক্যানার দিয়ে স্ক্যান করা) কম্পিউটারে সম্পাদনাযোগ্য লেখায় অনূদিত করার যান্ত্রিক বা ইলেকট্রনিক পদ্ধতিকে বুঝায়। ইংরেজি ভাষায় এটিকে "অপটিক্যাল ক্যারেক্টার রিকগনিশন" (সংক্ষেপে "ওসিআর") নামে ডাকা হয়। কম্পিউটার বিজ্ঞানের যে শাখাগুলি আলোকভিত্তিক অক্ষর শনাক্তকরণের সাথে সম্পর্কিত সেগুলি হচ্ছে: বিন্যাস শনাক্তকরণ (প্যাটার্ন রিকগনিশন), কৃত্রিম বুদ্ধিমত্তা এবং যান্ত্রিক দর্শন (মেশিন ভিশন)।

বাংলা আলোকভিত্তিক অক্ষর শনাক্তকরণ 
বাংলাতে গুগল টেসারাকটের আলোকভিত্তিক অক্ষর শনাক্তকরণ আছে সেটি আগে খুবই দুর্বল এবং ছাপা হরফের জন্য প্রযোজ্য ছিল। কিন্তু বর্তমানে গুগল ড্রাইভ ও গুগল ডক গুগল টেসারাকটের যে আলোকভিত্তিক অক্ষর শনাক্তকরণ প্রযুক্তি ব্যবহার করে তা বেশ উন্নত, ফলাফলও বেশ সঠিক। ২০০৭ সালে সি.আর.বি.এল.পি ল্যাব বাংলার জন্য এটি বানানোর একটি প্রচেষ্টা শুরু করে গুগলের সহায়তায়। এর পর বাংলাদেশ ও ভারতে অনেক বিশ্ববিদ্যালয় এবং গবেষণাগারে এটির গবেষণার কাজ এখনো চলছে।

বাংলা ভাষা হল জটিল ভাষা, এতে যুক্তাক্ষর এবং মাত্রার ব্যবহার আছে, বাংলার ন্যায় হিন্দিতেও এবং বিশ্বের আরও অনেক ভাষাতে যুক্তাক্ষর এবং জটিলতা আছে। তাই অনেক সময় কম্পিউটারের পক্ষে সেটিকে বুঝতে কঠিন হয়।

তথ্যসূত্র

বহিঃসংযোগ 
 ICDAR , a comprehensive conference on all aspects of document recognition
 Linux OCR: A review of free optical character recognition software

কৃত্রিম বুদ্ধিমত্তার প্রয়োগ
পরিগণনামূলক ভাষাবিজ্ঞান
ইউনিকোড
স্বয়ংক্রিয় শনাক্তকরণ ও উপাত্ত করায়ত্তকরণ
প্রতীক
জ্বালানি কোষ

বিশ্বজুড়ে বর্তমানে নবায়নযোগ্য শক্তির উৎস হিসেবে যেসব প্রযুক্তির কথা সম্প্রতি বেশি শোনা যাচ্ছে তার মাঝে উল্লেখযোগ্য একটি হলো ফুয়েল সেল বা জ্বালানি কোষ। ফুয়েল সেল হচ্ছে এমন একটি তড়িৎ রাসায়নিক কোষ যেখানে হাইড্রোজেন এবং অক্সিজেনের বিক্রিয়ায় সরাসরি ডিসি কারেন্ট হয় এবং বাই প্রোডাক্ট হিসেবে পানি এবং তাপ উৎপন্ন হয়। 
অন্যান্য সাধারণ তড়িৎ রাসায়নিক কোষের মতো ফুয়েল সেলেও অ্যানোড এবং ক্যাথোডের মাঝে ইলেক্ট্রোলাইট থাকে। এর গঠন অনেকটা স্যান্ডউইচের মতো। অ্যানোডে হাইড্রোজেন ভেঙ্গে তৈরি হয় প্রোটন (H+) এবং ইলেকট্রন (e-)। ইলেকট্রনটি পরিবাহী দ্বারা ক্যাথোডে গিয়ে সেখানে আসা অক্সিজেন এর সাথে মিশে অক্সিজেন অ্যানায়ন তৈরি করে এবং প্রোটনটি ইলেক্ট্রোলাইটের মধ্য দিয়ে ক্যাথোডে গিয়ে সেই অক্সিজেন অ্যানায়ন এর সাথে মিশে তৈরি করে পানি। ফলশ্রুতিতে এই ইলেকট্রনের চলাফেরায় তৈরি হয় বিদ্যুৎ।

প্রকারভেদ 
ফুয়েল সেল বিভিন্ন প্রকারের হয়ে থাকে। তাদের মধ্যে উল্লেখ্য হলঃ
 প্রোটোন বিনিময়কারী ফুয়েল সেল
 প্রত্যক্ষ ব্যবহৃত মিথানল ফুয়েল সেল অথবা মিথানল ফুয়েল সেল, 
 সলিড অক্সাইড ফুয়েল সেল
 বিগলিত কার্বনেট ফুয়েল সেল
 এলকালাইন বা ক্ষারধর্মী ফুয়েল সেল

রাসায়নিক বিক্রিয়া 

ফুয়েল সেলে সংগঠিত রাসায়নিক বিক্রিয়া হচ্ছেঃ 

 অ্যানোডঃ 2H2=4H+ + 4e-
 ক্যাথোডঃ O2+4H++4e-=2H2O
 নীট বিক্রিয়াঃ 2H2+O2=2H2O

একটি সাধারণ ফুয়েল সেলে উৎপাদিত বিভব শক্তির পরিমাণ ০.৭ ভোল্ট।

ইতিহাস 
১৮৩৯ সালে শৌখিন ব্রিটিশ পদার্থবিদ উইলিয়াম গ্রোভ সবর্প্রথম ফুয়েল সেল তৈরি করেন। এই আবিষ্কারের প্রায় ১২০ বছর নাসা ১৯৬০ সালে মহাকাশযানে ফুয়েল সেলের ব্যবহার শুরু করে। ফুয়েল সেলে রাসায়নিক বিক্রিয়ায় যে পানি উৎপন্ন হয় তা নভোচারীদের পানির তৃষ্ণা মেটায়।

ব্যবহার 
প্রযুক্তির সীমাবদ্ধতা এবং অত্যন্ত ব্যয়বহুল হওয়ায় ফুয়েল সেল এতোটা জনপ্রিয় হয়নি। তবে ক্রমবধর্মান জ্বালানী সমস্যার কারণে বিজ্ঞানী ও গবেষকদের দৃষ্টি আবারও ফুয়েল সেলের দিকেই পড়েছে। ফুয়েল সেলে ওজন কিছুটা কম এবং পরিবেশ বান্ধব হওয়ায় আটোমোবাইল শিল্পে ফুয়েল সেলের জনপ্রিয়তা বাড়ছে। এছাড়া ফুয়েল সেলের স্থায়ীত্বও অনেক বেশি। ইতোমধ্যে ফোর্ড, ভলভো, টয়োটা,বি এম ডব্লিউ সহ বিশ্বের শীর্ষস্থানীয় কয়েকটি অটোমোবাইল কোম্পানি ফুয়েল সেল চালিত গাড়ির প্রটোটাইপ (মূল নমুনা বা মডেল) তৈরি করেছে।ফুয়েল সেল চালিত গাড়ীগুলোকে হাইড্রোজেন ফুয়েল সেল কার বলা হয়। তবে হাইড্রোজেন উৎপাদন, মজুদ এবং সরবরাহ করা বেশ কঠিন। বহুদিন আগে আবিষ্কৃত হলেও ফুয়েল সেল জনপ্রিয় না হবার পেছনে এটাও একটি বড় কারণ। বর্তমানে সাধারণত প্রাকৃতিক গ্যাস, প্রোপেন,মিথানল ইত্যাদি থেকে রিফর্মিংয়ের মাধ্যমে হাইড্রোজেন উৎপাদন করা হয়। রিফর্মিংয়ের মাধ্যমে হাইড্রোকার্বন কে হাইড্রোজেন গ্যাসে রূপান্তরিত করা হয়। তবে এ ব্যাপারে এখনো গবেষণা চলছে…ভালো কোন প্রযুক্তির সন্ধানে। অটোমোবাইল ছাড়াও বিভিন্ন বহনযোগ্য ইলেকট্রনিক্স যন্ত্রপাতি যেমনঃ ল্যাপটপ, ক্যামেরা, মোবাইল ফোন ইত্যাদিতে ফুয়েল সেল ব্যবহার করা হয় । এছাড়াও অনেক গবেষক ফুয়েল সেল চালিত বিদ্যুত উৎপাদন কেন্দ্র তৈরির কথা ভাবছেন। প্রযুক্তিগত সীমাবদ্ধতাগুলো কাটিয়ে উঠতে পারলে ফুয়েল সেলই হয়তো হয়ে উঠবে ভবিষ্যত প্রজন্মের শক্তির প্রধান উৎস।

সুবিধা 
 পরিবেশ বান্ধব
 স্থায়ীত্ব অনেক বেশি
 কর্মদক্ষতা বেশি
 নিরাপদ
 ওজন কম

তথ্যসূত্র 

তড়িৎ
শক্তির রূপান্তর
হাইড্রোজেন প্রযুক্তি
শক্তি ভাণ্ডার
ভাইমার প্রজাতন্ত্র

ভাইমার প্রজাতন্ত্র ১৯১৯ থেকে ১৯৩৩ সাল পর্যন্ত যে জার্মান রাজ্য বিদ্যমান ছিল তার ডাকনাম। ইতিহাসবিদরা এই নামটি রেখেছিলেন ঐতিহাসিক শহর ভাইমার-এর নামানুসারে। এই শহরেই জার্মানির নতুন সংবিধান রচিত হয় এবং এটি কার্যকর করার জন্য এক বিশাল জাতীয় সম্মেলন অনুষ্ঠিত হয়। প্রথম বিশ্বযুদ্ধে জার্মানির পতনের পর ঐতিহাসিক জার্মান রাইখ-এর জন্য নতুন সংবিধান গৃহীত হয় এবং ১৯১৯ সালের ১১ আগস্ট থেকে তা কার্যকর হয় ।

ভাইমার প্রজাতন্ত্রের নামকরণ:-প্রথম বিশ্বযুদ্ধের পরাজয়ের পর জার্মান সম্রাট কাইজার দ্বিতীয় উইলিয়াম হল্যান্ডের পলায়ন করলে সোশ্যাল ডেমোক্র্যাটিক দল জার্মানিতে একটি প্রজাতান্ত্রিক সরকার প্রতিষ্ঠিত করে এই প্রজাতন্ত্রের প্রথম রাষ্ট্রপতি ছিলেন জার্মানির বিশিষ্ট সমাজতান্ত্রিক নেতা ফেডারিক এবারড। ওই সময় রাজধানী বারলিনে নানা গোলযোগ চলতে থাকায় নিকটবর্তী ভাইমার শহরে এই প্রজাতান্ত্রিক সরকারের কর্ম কেন্দ্র প্রতিষ্ঠিত হয়। এই জন্য এই প্রজাতন্ত্র নামে পরিচিত।

আরও দেখুন 
 ভাইমার
 ভাইমার সংবিধান
 জার্মান সাম্রাজ্য
 জার্মানি

জার্মানির ইতিহাস
সাংবিধানিক প্রজাতন্ত্র
মহামন্দা
জার্মানির প্রথম বিশ্বযুদ্ধের পরিণাম
প্রাক্তন প্রজাতন্ত্র
১৯১৮-এ প্রতিষ্ঠিত রাষ্ট্র ও অঞ্চল
জার্মানির আধুনিক ইতিহাস
ফ্রিৎস জের্নিকে

ফ্রিৎস জের্নিকে (জুলাই ১৬, ১৮৮৮ - মার্চ ১০, ১৯৬৬) একজন ওলন্দাজ (নেদারল্যান্ডীয়) পদার্থবিজ্ঞানী। তিনি ১৯৫৩ সালে পদার্থবিজ্ঞানে নোবেল পুরস্কার লাভ করেন। ফেইজ কনট্রাস্ট অণুবীক্ষণ যন্ত্র উদ্ভাবনের জন্য তিনি এই পুরস্কার লাভ করেছিলেন। এই অণুবীক্ষণ যন্ত্রটি কোনরকম স্টেইন ছাড়াই কোষের অভ্যন্তরীন গঠন অনুসন্ধান করতে পারে।

প্রাথমিক জীবন এবং শিক্ষা 
ফ্রিৎস জের্নিকে জুলাই ১৬, ১৮৮৮ সালে নেদারল্যান্ডসের আমস্টারডামে কার্ল ফ্রেডেরিক অগাস্ট জের্নিকে এবং আন্তজে ডিয়েপারিংকের পরিবারে জন্মগ্রহণ করেন। বাবা-মা উভয়ই গণিতের শিক্ষক ছিলেন এবং তিনি বিশেষত করে তাঁর বাবার পদার্থবিজ্ঞানের প্রতি আগ্রহকে প্রকাশ করেছিলেন। তিনি আমস্টারডাম বিশ্ববিদ্যালয়ের রসায়ন (মেজর সাবজেক্ট), গণিত এবং পদার্থবিজ্ঞান বিষয়ে পড়াশোনা করেছেন ।

মৃত্যু
জীবনের শেষ বছরগুলি অসুস্থতায় আক্রান্ত হয়ে তিনি ১৯৬৬ সালে নেদারল্যান্ডসের আমসরফোর্টের হাসপাতালে মারা যান। তাঁর নাতনী হলেন সাংবাদিক কেট জার্নিকে।

তথ্যসূত্র

বহিঃসংযোগ 
 Klaas van Berkel, Frits Zernike 1888 - 1966 In: K. van Berkel, A. van Helden and L.Palm ed., A History of Science in The Netherlands. Survey, Themes and Reference (Leiden: Brill, 1999) 609 - 611. 
 Frits (Frederik) Zernike Photo
 Frits (Frederik) Zernike Biography
 Extended Nijboer-Zernike theory
 Museum Boerhaave Negen Nederlandse Nobelprijswinnaars
 H. Brinkman, Zernike, Frits (1888-1966), in Biografisch Woordenboek van Nederland.
 Prominente Groningse hoogleraren Frits Zernike (1888-1966)
 Frits Zernike (1888-1966) biography at the National library of the Netherlands.
 The Ornstein-Zernike equation and integral equations
 Multilevel wavelet solver for the Ornstein-Zernike equation Abstract
 Analytical solution of the Ornstein-Zernike equation for a multicomponent fluid
 The Ornstein-Zernike equation in the canonical ensemble

১৮৮৮-এ জন্ম
১৯৬৬-এ মৃত্যু
ওলন্দাজ পদার্থবিজ্ঞানী
নোবেল বিজয়ী পদার্থবিজ্ঞানী
ওলন্দাজ নোবেল বিজয়ী
রয়েল সোসাইটির বিদেশি সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
আমস্টারডাম বিশ্ববিদ্যালয়ের প্রাক্তন শিক্ষার্থী
মাইকেলসন ইন্টারফেরোমিটার

মাইকেলসন ইন্টারফেরোমিটার হলো আলবার্ট আব্রাহাম মাইকেলসন কর্তৃক আবিস্কৃত একটি আলোকীয় যন্ত্র।

যন্ত্রের বিবরণ 
মাইকেলসন ইন্টারফেরোমিটার প্রধানত দুটি মসৃন সমতল আয়না এবং একটি অর্ধ রূপার প্রলেপযুক্ত কাচপাতের সমন্বয়ে গঠিত। আলোক উৎস হতে একটি আরোকরশ্মি কাচপাতের মধ্য দিয়ে একটি আয়নার উপর আপতিত হয়। সেখান থেকে রশ্মিটি প্রতিফিরত হয়ে পূনরায় কাচপাতটির উপর পড়ে। কাচপাতটিতে অর্ধ রূপার প্রলেপযুক্ত থাকায় কিছু আলো প্রতিফলিত এবং কিচু আলো প্রতিসরিত হয়া

তথ্যসূত্র

ইন্টারফেরোমিটার
ভাল্টার বোটে

ভাল্টার ভিলহেল্‌ম গেয়র্গ বোটে (; ৮ জানুয়ারি ১৮৯১ – ৮ ফেব্রুয়ারি ১৯৫৭) স্বনামধন্য জার্মান পদার্থবিজ্ঞানী, গণিতবিদ, রসায়নবিদ এবং নোবেল বিজয়ী। তিনি মাক্স বর্ন-এর সাথে যৌথভাবে ১৯৫৪ সালে পদার্থবিজ্ঞানে নোবেল পুরস্কার লাভ করেন।  কোইনসিডেন্স বর্তনী উদ্ভাবনের জন্য তারা এই পুরস্কার লাভ করেছিলেন।

প্রকাশনাসমূহ 
 ভাল্টার বোটে এবং হান্স গাইগার, "Experimentaler Teil". ১৯২১.
 ভাল্টার বোটে, "Bemerkung yur vorstehenden Arbeit". ১৯২১.
 ভাল্টার বোটে, "Remarks on the Leipziger DÒ attempt". ১৯৪১.
 ভাল্টার বোটে, "The distribution of velocity of the neutrons in a braking means". ১৯৪২.
 ভাল্টার বোটে, "The vermehrung of fast neutrons in uranium and some other work from the KWI Heidelberg".
 ভাল্টার বোটে, "Over radiation protection walls".
 ভাল্টার বোটে এবং ডব্লিও ফুয়েনফের, "Layer attempts with variation of the u and DÒ thicknesses".

আরও দেখুন 
 ইলেকট্রনিক্স : যুক্তি গেট, গাইগার কাউন্টার, কম্পিউটিংয়ের ইতিহাস, কোইনসিডেন্স বর্তনী
 পদার্থবিজ্ঞান : Robert S. Mulliken, Neutron, Nobel Prize in Physics, Compton effect
 Other : Tractatus Logico-Philosophicus (5.101)

তথ্যসূত্র

বহিঃসংযোগ এবং প্রাসঙ্গিক অধ্যয়ন 
 ডেভিড এম স্টেট্‌স "Walther Bothe and the Physics Institute: The Early Years of Nuclear Physics". History of the Kaiser Wilhelm Institute (now the Max Planck Institute) for Medical Research
 "Walther Bothe". The Nobel Foundation, 2004.
 "Walther Bothe and the Physics Institute: the Early Years of Nuclear Physics". The Nobel Foundation.
 "Walther Wilhelm Georg Bothe". Nobel-winners.com.
 Bethe, Hans, "The German Uranium Project , Creating Copenhagen". City University of New York, 2000.
 Annotated bibliography for Walther Bothe from the Alsos Digital Library for Nuclear Issues
 Hoffmann, Dieter, Horst Kant and Hubert Laitko. "Walther Bothe - Wissenschaftler in vier Reichen. Forschungsschwerpunkt für Wissenschaftsgeschichte und Wissenschaftstheorie". 1995. (tr. "Walther Bothe - scientists in four realms. Main point of research for science history and science theory")

মন্তব্য 

১৮৯১-এ জন্ম
১৯৫৭-এ মৃত্যু
জার্মান পদার্থবিজ্ঞানী
জার্মান উদ্ভাবক
জার্মান নোবেল বিজয়ী
নোবেল বিজয়ী পদার্থবিজ্ঞানী
হাইডেলবার্গ বিশ্ববিদ্যালয়ের শিক্ষক
হামবোল্ড বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের শিক্ষক
মাক্স প্লাংক পদক বিজয়ী
কিরিবাসের ভাষা

গিলবার্টীয় ভাষা বা কিরিবাস ভাষা অস্ট্রোনেশীয় ভাষা পরিবারের ওশেনীয় শাখার নিউক্লিয়ার মাইক্রোনেসীয় উপশাখার একটি ভাষা। এটি প্রাক্তন গিলবার্টস দ্বীপপুঞ্জ তথা বর্তমান কিরিবাস প্রজাতন্ত্রের রাষ্ট্রভাষা।

বহিঃসংযোগ 
 কিরিবাসের ভাষার উপর এথনোলগ-এর রিপোর্ট

কিরিবাস
ওশেনিয়ার ভাষা
ফিজির ভাষা
ক্রিয়া-কর্ম-কর্তা ভাষাসমূহ
উইলিস ল্যাম্ব

উইলিস ইউজিন ল্যাম্ব (; জন্ম: জুলাই ১২, ১৯১৩ - মৃত্যু: মে ১৫, ২০০৮) একজন মার্কিন পদার্থবিজ্ঞানী যিনি ১৯৫৫ সালে পদার্থবিজ্ঞানে নোবেল পুরস্কার লাভ করেন। হাইড্রোজেন মৌলের বর্ণালির সরল গঠন আবিষ্কার সংশ্লিষ্ট গবেষণার জন্য তাকে নোবেল পুরস্কার প্রদান করা হয়। ল্যাম্ব পলিকার্প কুশের সাথে মিলে ইলেকট্রনের নির্দিষ্ট কিছু তাড়িতচৌম্বক ধর্ম নির্ণয় করতে সক্ষম হয়েছিলেন। এর উল্লেখযোগ্য উদাহরণ হল ল্যাম্ব অপসরণ। ল্যাম্ব অ্যারিজোনা বিশ্ববিদ্যালয়ের অধ্যাপনায় নিযুক্ত ছিলেন।

কর্মজীবন 
উইলিস ল্যাম্বের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেল্‌স শহরে। তিনি ১৯৩০ সালে ইউনিভার্সিটি অব ক্যালিফোর্নিয়া, বার্কলের রসায়ন বিভাগে ভর্তি হন এবং ১৯৩৪ সালে রসায়নে বিএসসি ডিগ্রি লাভ করেন। একই বিশ্ববিদ্যালয় থেকে ১৯৩৮ সালে পিএইচডি অর্জন করেন। তার পিএইচডি উপদেষ্টা ছিলেন জে. রবার্ট অপেনহাইমার। এরপর শুরু করেন কর্মজীবন। ১৯৫৬ থেকে ১৯৬২ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞান বিভাগের ওয়াইকহ্যাম অধ্যাপক হিসেবে কর্মরত ছিলেন। এছাড়া ইয়েল, কলাম্বিয়া এবং স্ট্যানফোর্ড বিশ্ববিদ্যালয়ে শিক্ষকতা করেছেন।

বৈবাহিক জীবন 
ল্যাম্প তার প্রথম স্ত্রী আরসুলা শেফারকে ১৯৩৯ সালে বিয়ে করেন। ১৯৯৬ সালে ব্রুরিয়া কাফম্যানকে বিয়ে করেন যা পরবর্তীতে বিবাহ-বিচ্ছেদে রূপ নেয়। ২০০৮ সালে এলসি ওয়াটসন নামীয় মহিলাকে ৩য় বারের মতো বিয়ে করেন। বিংহ্যাম উইলিস নামীয় সন্তানের পিতা হিসেবে ল্যাম্ব ১৫ মে, ২০০৮ সালে ৯৪ বছর বয়সে মৃত্যুবরণ করেন।

তথ্যসূত্র

বহিঃসংযোগ 
 উইলিস ল্যাম্ব সম্পর্কে হ্যান্স বেথের বক্তব্য - পিপ্‌ল্‌স আর্কাইভ থেকে।
 Biography and Bibliographic Resources, from the Office of Scientific and Technical Information, United States Department of Energy
 Obituary, University of Arizona, 16 May, 2008.
 Hans Bethe talking about Willis Lamb (video)
 Willis E Lamb Award for Laser Science and Quantum Optics.
 Nobel lecture
 Collection of articles and group photograph (This photograph includes, right to left, Marlan Scully, W. E. Lamb, John L. Hall, and F. J. Duarte).
 Obituary:Willis E. Lamb Jr., 94; Nobel Prize-Winning Physicist

১৯১৩-এ জন্ম
২০০৮-এ মৃত্যু
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
লেজার গবেষক
স্ট্যানফোর্ড বিশ্ববিদ্যালয়ের শিক্ষক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
জার্মান বংশোদ্ভূত মার্কিন ব্যক্তি
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
কোয়ান্টাম পদার্থবিজ্ঞানী
আলোক পদার্থবিজ্ঞানী
পরীক্ষণমূলক পদার্থবিজ্ঞানী
অপটিক্যাল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
পলিকার্প কুশ

পলিকার্প কুশ (জানুয়ারি ২৬, ১৯১১ - মার্চ ২০, ১৯৯৩) একজন জার্মান-আমেরিকান পদার্থবিজ্ঞানী। তিনি ১৯৫৫ সালে উইলিস ল্যাম্বের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি সঠিকভাবে ইলেকট্রনের চৌম্বক ভ্রামকের মান নির্ণয় করেছিলেন এবং এর মাধ্যমে আবিষ্কার করেছিলেন, প্রকৃত মানটি তাত্ত্বিক মানের তুলনায় বেশি। তার এই আবিষ্কার কোয়ান্টাম তড়িৎ-গতিবিজ্ঞানের জগতে নতুন চিন্তাধারার জন্ম দিয়েছিল।

কুশ কেইস ইনস্টিটিউট অফ টেকনোলজি (বর্তমানে কেস ওয়েস্টার্ন রিজার্ভ ইউনিভার্সিটি) থেকে ১৯৩১ সালে পদার্থবিজ্ঞান বিষয়ে স্নাতক ডিগ্রি অর্জন করেন। ১৯৩৩ সালে ইলিনয় বিশ্ববিদ্যালয় থেকে মাস্টার্স ডিগ্রি এবং একই বিশ্ববিদ্যালয় থেকে ১৯৩৬ সালে পিএইচডি সম্পন্ন করেন। তার কর্মজীবনের অধিকাংশ সময় কাটে নিউ ইয়র্ক সিটিতে অবস্থিত কলাম্বিয়া বিশ্ববিদ্যালয়ে অধ্যাপনা করে। এই বিশ্ববিদ্যালয়ে তিনি শেষ কয়েক বছর প্রভোস্ট হিসেবে দায়িত্ব পালন করেছিলেন। এখান থেকে ডালাসে নতুন প্রতিষ্ঠিত টেক্সাস বিশ্ববিদ্যালয়ে চলে যান। কলাম্বিয়াতে অধ্যাপনার সময় তিনি লেজারের উদ্ভাবক গর্ডন গৌল্ড-এর ডক্টরাল উপদেষ্টা ছিলেন।

ওহাইওর ক্লিভল্যান্ডে অবস্থিত কেইস ওয়েস্টার্ন রিজার্ভ বিশ্ববিদ্যালয়ে স্নাতক শ্রেণীর ছাত্রদের একটি আবাসিক হলের নাম কুশের নামানুসারে রাখা হয়েছে। হলটি বিশ্ববিদ্যালয়ের দক্ষিণ ক্যাম্পাসে অবস্থিত। ভবনটির নাম "কুশ হাউস"। এর অবস্থান ক্লিভল্যান্ড হাইট্‌সের কার্লটন রোডে।

তথ্যসূত্র

বহিঃসংযোগ 
 নোবেল পুরস্কারের ওয়েবসাইটে পলিকার্প কুশের জীবনী

১৯১১-এ জন্ম
১৯৯৩-এ মৃত্যু
নোবেল বিজয়ী পদার্থবিজ্ঞানী
জার্মান পদার্থবিজ্ঞানী
মার্কিন পদার্থবিজ্ঞানী
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রে জার্মান অভিবাসী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
আমেরিকান ফিজিক্যাল সোসাইটির বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
তোনারি নো তোতোরো

১৯৮৮ সালে মুক্তিপ্রাপ্ত চলচ্চিত্র। এটি হায়াও মিয়াজাকির চিত্রনাট্যে পরিচালিত এবং স্টুডিও জিবলি কর্তৃক প্রযোজিত। চলচ্চিত্রটি ১৯৮৮ সালে আনিমেজ আনিমে গ্রান্ড প্রিক্স পুরস্কার অর্জন করে। ডিজনি ৭ মার্চ, ২০০৬ সালে ছবিটি পুনরায় মুক্তি দেয়।

চরিত্র 
 সাৎসুকি কুসাকাবে | Satsuki Kusakabe
 ১১ বছর বয়সী মেয়ে। সাৎসুকি হচ্ছে মে'র বড় বোন। সাৎসুকি প্রচলিত জাপানী বর্ষলিপির পঞ্চম মাস, যা কিনা ইংরেজি মে মাসের সমতূল্য।

 মেই কুসাকাবে | Mei Kusakabe 
 সাৎসুকির চার বৎসর বয়সী বোন। তার নাম ইচ্ছাকৃতভাবেই তার বড় বোনের নামকে প্রতিধ্বনি করে রাখা হয়েছে এটা প্রমাণ করতে যে মূল কাহিনিতে একটাই চরিত্র ছিলো। সেটা পরে বড় বোন এবং ছোট বোন দুটি চরিত্রে ভাগ করে দেওয়া হয়েছে।

 তাৎসু কুসাকাবে | Tatsuo Kusakabe
 মেয়েদের বাবা, টোকিও বিশ্ববিদ্যালয়ে প্রত্নতত্ত্ব এবং নৃতত্ত্ব বিভাগে কাজ করেন।

 ইয়াসুকো কুসাকাবে | Yasuko Kusakabe
 মেয়েদের মা, অজ্ঞাত এক অসুস্থতার কারণে (পরিচালকের দেওয়া তথ্যমতে এটা ছিলো যক্ষ্মা) সিচিকোকুয়ামা হাসপাতালে চিকিৎসাধীন। সিচিকোকুয়ামা হাসপাতাল যক্ষ্মা রোগের চিকিৎসার জন্য সুপরিচিত। মিয়াজাকির মা ছোটকালে যক্ষ্মা রোগে আক্রান্ত হয়েছিলেন।

 তোতোরো | Totoro
 ধূসর-সাদা, কমপক্ষে তিন মিটার লম্বা, বন্ধুভাবাপন্ন বনের ভূত। তোতোরো হচ্ছে মে'র তোরোরু শব্দের ভুল উচ্চারন। তোরোরু জাপানি শব্দ, মানে "ট্রল" বা লনওয়ার্ড। ছবিতে এই রকম আরও দুটি চরিত্র আছে, তাদের নামও "তোতোরো"; বড় ধূসর তোতোরোর নাম হচ্ছে "ও-তোতোরো" বা "মিমিনজুকো", মাঝারিটার নাম হচ্ছে "চূ-তোতোরো" বা "জুকো", আর ছোটোটার নাম হচ্ছে "চিবি-তোতোরো" বা "মিনি"।

 কানতা ওগাকি | Ōgaki Kanta
 গ্রামের কিশোর, সাসুস্কির প্রতি ঝোঁক আছে। মিয়াজাকির নিজের মতো এই চরিত্রটিও কার্টুন আর প্লেন পছন্দ করে।

 গ্রানী | Granny
 কান্তার দাদী, যিনি মাঝে মাঝে মেয়েদের দেখে রাখেন।

 ক্যাটবাস | Nekobasu
 ক্যাটবাস যেটা কিনা বদলে একটা যাত্রীবাহী বাস হয়ে যায়। জাপানি লোকপ্রচলিত সংস্কার বা কুসংস্কার হলো, যদি বিড়ালের যথেষ্ট বয়স হয়, সে দেহ-পরিবর্তন করার জাদু অর্জন করে। তাকে তখন "বাকেনেকো" বলে ডাকা হয়। বেশ কিছু জিবলির চলচ্চিত্রে "বাকেনেকো"র উল্লেখ আছে।

গল্পসূত্র

তোতোরো এবং সিন্তো

তথ্যসূত্র

বহিঃসংযোগ

 

১৯৮৮-এর চলচ্চিত্র
অ্যানিমে চলচ্চিত্র
১৯৮৮-এর অ্যানিমে
কল্পকাহিনীমূলক শিশু চলচ্চিত্র
হায়াও মিয়াজাকি পরিচালিত চলচ্চিত্র
ডিজনি পরিচালিত চলচ্চিত্র
জাপানি ভাষার চলচ্চিত্র
স্টুডিও জিবলির চলচ্চিত্র
জাপানি চলচ্চিত্র
জাপানের পটভূমিতে চলচ্চিত্র
নাট্য অ্যানিমে ও মাঙ্গা
পলায়ন সম্পর্কে চলচ্চিত্র
চেন নিং ইয়াং

চেন-নিং ফ্রাঙ্কলিন ইয়াং (প্রথাগত চীনা: 楊振寧; সরলীকৃত চীনা: 杨振宁; পিনিয়ান: Yáng Zhènníng) একজন চীনা বংশোদ্ভূত মার্কিন পদার্থবিজ্ঞানী। তার গবেষণার মূল বিষয় ছিল পরিসংখ্যানগত বলবিজ্ঞান এবং প্রতিসাম্য নীতি। তিনি ১৯৫৭ সালে অপর চীনা বিজ্ঞানী সুং দাও লি-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা আবিষ্কার করেছিলেন, মৌলিক কণাসমূহের মধ্যে দুর্বল বলের মিথস্ক্রিয়ায় কোন প্যারিটি (দর্পণ প্রতিফলন) প্রতিসাম্য নেই। এই আবিষ্কারটি পরীক্ষার মাধ্যমে প্রমাণ করেছিলেন চিয়েন শিয়ুং উ।

ইয়াং-এর সাথে লি'র সম্পর্কে ১৯৬২ সালের পর থেকে অবনতি হতে থাকে। এখনও তাদের মধ্যে একটি বিষয়ে বিতর্ক রয়ে গেছে। আর তা হল, কে প্রথমে দুর্বল মিথস্ক্রিয়ার ক্ষেত্রে প্যারিটির নিত্যতার ধারণাটি প্রথম ব্যক্ত করেছিলেন। ইয়াংয়ের সাথে বিখ্যাত বিজ্ঞানী রবার্ট মিল্‌স-এর সুসম্পর্ক ছিল। তারা একসাথে কাজ করেছেন। গেজ তত্ত্বে তাদের আবিষ্কৃত নতুন বিশাল ব্যপ্তির শাখাটি ইয়াং-মিল্‌স তত্ত্ব নামে পরিচিত। কণা পদার্থবিজ্ঞানের আদর্শ মডেলে ইয়াং-মিল্‌সের এ ধরনের তত্ত্বগুলো এখন অতি গুরুত্বপূর্ণ ভূমিকা পালন করছে।

পুরস্কারসমূহ 
 পদার্থবিজ্ঞানে নোবেল পুরস্কার (১৯৫৭)
 রামফোর্ড পুরস্কার (১৯৮০)
 ন্যাশনাল মেডেল অফ সাইন্স (১৯৮৬)
 বেঞ্জামিন ফ্রাঙ্কালিন মেডেল (১৯৯৩)
 বওয়ার মেডেল (১৯৯৪)
 আলবার্ট আইনস্টাইন মেডেল (১৯৯৫)
 এন বোগোলিয়ুবভ পুরস্কার (১৯৯৬)
 লার্‌স ওনস্যাগার পুরস্কার (১৯৯৯)
 বাদশাহ ফয়সাল আন্তর্জাতিক পুরস্কার (২০০১)

তথ্য উৎস 
ইয়াং রচিত গ্রন্থাবলী

বহিঃসংযোগ 
 Nobel biography 
 YITP website (The C.N. Yang Institute for Theoretical Physics at the State University of New York at Stony Brook)
 Past Faculty biography (Institute for Advanced Study)
 Symmetries and Reflections (C.N. Yang retirement symposium at the State University of New York at Stony Brook)
 Official homepage I (State University of New York at Stony Brook)
 Official homepage II (The Chinese University of Hong Kong)

১৯২২-এ জন্ম
জীবিত ব্যক্তি
তাত্ত্বিক পদার্থবিজ্ঞানী
মার্কিন পদার্থবিজ্ঞানী
চীনা পদার্থবিজ্ঞানী
নোবেল বিজয়ী পদার্থবিজ্ঞানী
কণা পদার্থবিজ্ঞানী
শিকাগো বিশ্ববিদ্যালয়ের প্রাক্তন শিক্ষার্থী
আলবার্ট আইনস্টাইন পদক বিজয়ী
মার্কিন নাগরিকত্ব প্রাপ্ত ব্যক্তি
মার্কিন যুক্তরাষ্ট্রের প্রাক্তন নাগরিক
মার্কিন অজ্ঞেয়বাদী
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ন্যাশনাল মেডেল অফ সাইন্স বিজয়ী
চীনা বংশোদ্ভূত মার্কিন ব্যক্তি
জিনহুয়া বিশ্ববিদ্যালয়ের প্রাক্তন শিক্ষার্থী
রুশ বিজ্ঞান অ্যাকাডেমির বিদেশী সদস্য
জিনহুয়া বিশ্ববিদ্যালয়ের শিক্ষক
আমেরিকান ফিজিক্যাল সোসাইটির বিশিষ্ট সভ্য
চীনা একাডেমি অফ সাইন্সের সদস্য
চীনে মার্কিন অভিবাসী
মার্কিন নোবেল বিজয়ী
মার্কিন ফিলোসফিক্যাল সোসাইটির সদস্য
চীনের নাগরিকীকৃত নাগরিক
মার্কিন যুক্তরাষ্ট্রের নাগরিকীকৃত নাগরিক